Roti jala

An Roti jala, roti kirai o roti renjis (Ingles: net bread or lace pancake; Jawi: روتي جالا) sarong popular na Malay asin Minangkabau na isnak sinasabay sa pag'inom tsa asin mga lutong curry uso sa Indonesya, Malaysia asin Singapur. Ini tradisyonal na gisong Malay na gibo sana sa harong parati asin sinisirbe sa mga okasyon arog kan kasalan o piyesta. Ini garo mansana karibay sa maluto kun nagkakan nin manok na curry.

Historya

Daing gayo aram an historya kan roti jala alagad ini tinutubod na gikan sa Indya. An resipe pinaghira kan mga bagong salta sa Malaysia. Kaya may mahihiling kitang pagkaagid kan roti jala sa ‘putu mayam’ o string hoppers.

An mga Malay na orihinalmente kadaklan mga parasisira asin nag'eerestar haraning dagat, nakaisip ngaranan an giso sa saindang ginagamit na hikot sa pagsira. Ini inaapod na roti renjis, na boot sabihon "Rinsed Bread", ta ini ginigibo sa kamot na an mga ingredyente pigbobodbod sa kawali o sartin sa pagluto kaini. Roti kirai saro pang apod kaini na an 'kirai' manongod sa paitok na pagbodbod sa pagpabulos kan ingredyente gamit an lata sa kondensada na may mga labot-labot.

An Jalara dosa hale mansana sa roti jala.

 Preparasyon 
An mga sangkap kaini arina, sugok, gatas (sa baka o guta sa niyog), asin gasiprot na kalawag (turmeric). Ini tinutubigan, rinaramas na magin mapulot na mesklada, dangan pigbabaribi sa pinainit na sartin sa paitok na paghiro kan kamot. Sarong sinadya' na kaka'gan na may mga labot-labot sa irarom an inuusar ngani an pagbulos garo may epekto asin hitsura na mga pising nagbubulos palibot-libot.

 Pagkaagid asin kaibahan sa string hoppers 
Mantang an duwang giso garo naghihitsurang mga pinisi na mesklada, an roti jala gibo sa trigong arina manta an string hoppers gibo sa ginalpong na bagas nin paroy. An Roti jala hinahaman na garo plantsado asin pakapritos ini linilikon, manta' an string hoppers sinusoon-soon lang. An Roti jala prinipritos sa kawali, an string hoppers tinutoob.

Hilnga man

 Roti
 Kue laba-laba - similar Indonesian dishes but sweeter
 Pek nga
 Malay cuisine

Toltolan

Mga panluwas na takod


Kategorya:Mga Gisong Malay
Kategorya:Mga Gisong Padang
Kategorya:Mga Gisong Singapur
Kategorya:Mga Tinapay na Indones
Kategorya:Mga Karokakanon na Indones
Kategorya:Mga tinapay na Malay
Kategorya:Mga Karokakanon na Malaysia